ঈদের সময় পরিবহনগুলোতে অতিরিক্ত ভাড়া আদায়ের প্রবণতা দেখা দেয়। এই অনিয়ম বন্ধ করতে মহানগরীর তিনটি টার্মিনালে ভিজিলেন্স টিম গঠনের নির্দেশ দেওয়া হয়েছে। এই নির্দেশ পেয়ে ঢাকা সড়ক পরিবহন মালিক সমিতির পক্ষ থেকে মালিক ও শ্রমিকদের সমন্বয়ে এরই মধ্যে চারটি টিম গঠন করা হয়েছে বলে বাংলা ট্রিবিউনকে জানিয়েছেন সমিতির সাধারণ সম্পাদক খন্দকার এনায়েত উল্যাহ। বিআরটিএ এবং ডিএমপিরও পৃথক টিম থাকবে বলেও জানান তিনি।